Document ID: 32007D0238

NÕUKOGU OTSUS 2007/238/ÜVJP,
19. aprill 2007,
millega nimetatakse ametisse Euroopa Liidu eriesindaja Sudaanis
EUROOPA LIIDU NÕUKOGU,
võttes arvesse Euroopa Liidu lepingut, eriti selle artikli 18 lõiget 5 koostoimes artikli 23 lõikega 2,
ning arvestades järgmist:
(1)
18. juulil 2005 võttis nõukogu vastu ühismeetme 2005/556/ÜVJP, (1) millega nimetati Pekka HAAVISTO Euroopa Liidu eriesindajaks Sudaanis.
(2)
Nõukogu võttis 5. juulil 2006 vastu ühismeetme 2006/468/ÜVJP, (2) millega uuendatakse Sudaani nimetatud Euroopa Liidu eriesindaja volitusi ja vaadatakse need üle.
(3)
Nõukogu võttis 15. veebruaril 2007 vastu ühismeetme 2007/108/ÜVJP, (3) millega pikendatakse Sudaani nimetatud Euroopa Liidu eriesindaja Pekka HAAVISTO volitusi 30. aprillini 2007. Nõukogu oli ka seisukohal, et Sudaani nimetatud Euroopa Liidu eriesindaja volitusi tuleks põhimõtteliselt kaheteistkuulise ajavahemiku võrra pikendada.
(4)
Pekka HAAVISTO on peasekretäri/kõrget esindajat teavitanud oma kavatsusest 2007. aasta aprilli lõpus ametist lahkuda. Seega tuleks alates 1. maist 2007 volituste ülejäänud kehtivusajaks nimetada uus Euroopa Liidu eriesindaja Sudaanis.
(5)
Peasekretär/kõrge esindaja on soovitanud määrata uueks Euroopa Liidu eriesindajaks Sudaanis Torben BRYLLE.
(6)
Nõukogu 25. juuni 2002. aasta määruse (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (4) artikli 49 lõikes 3 on sätestatud, et põhiakt võib olla esitatud otsuse vormis vastavalt Euroopa Liidu lepingu artikli 18 lõikele 5.
(7)
ELi eriesindaja täidab oma volitusi olukorras, mis võib halveneda ja kahjustada Euroopa Liidu lepingu artiklis 11 esitatud ühise välis- ja julgeolekupoliitika eesmärke,
ON VASTU VÕTNUD KÄESOLEVA ÜHISMEETME:
Artikkel 1
Ametisse nimetamine
Torben BRYLLE nimetatakse käesolevaga Euroopa Liidu eriesindajaks Sudaanis ajavahemikul 1. mai 2007 kuni 29. veebruar 2008. Ta täidab oma ülesandeid kooskõlas ühismeetmes 2007/108/ÜVJP esitatud volituste ja tingimustega.
Artikkel 2
Rahastamine
1. ELi eriesindaja volitustega seotud kulutuste katmiseks ettenähtud lähtesumma ajavahemikuks 1. mai 2007 kuni 29. veebruar 2008 on 1 700 000 EUR.
2. Kulude haldamise kohta sõlmitakse Sudaani nimetatud ELi eriesindaja ja komisjoni vahel leping. Kulutusi rahastatakse alates 1. maist 2007.
Artikkel 3
Ülevaatamine
Sudaani nimetatud ELi eriesindaja esitab 2007. aasta novembri keskpaigaks peasekretärile/kõrgele esindajale, nõukogule ja komisjonile üksikasjaliku aruande volituste rakendamise kohta.
Artikkel 4
Jõustumine
Käesolev otsus jõustub selle vastuvõtmise päeval.
Artikkel 5
Avaldamine
Käesolev otsus avaldatakse Euroopa Liidu Teatajas.
Luxembourg, 19. aprill 2007

Labels: 18
9
5
15